CELEX: 62009TJ0379
Language: hu
Date: 2012-09-13
Title: A Törvényszék (hetedik tanács) ítélete: 2012. szeptember 13. # Olasz Köztársaság kontra Európai Bizottság. # Állami támogatások - Üvegházak fűtéséhez használt gázolaj jövedékiadó-mentessége - A támogatási programot a közös piaccal összeegyeztethetetlennek nyilvánító és a kifizetett támogatások visszatéríttetését elrendelő határozat - Indokolási kötelezettség - Szelektív jelleg - A tagállamok közötti kereskedelem érintettsége - Versenytorzítás - 92/81/EGK irányelv - 2003/96/EK irányelv - Közösségi iránymutatás a környezetvédelem állami támogatásáról. # T-379/09. sz. ügy

A Törvényszék (hetedik tanács) 2012. szeptember 13-i ítélete – Olaszország kontra Bizottság
      (T-379/09. sz. ügy)
      „Állami támogatások – Üvegházak fűtéséhez használt gázolaj jövedékiadó-mentessége – A támogatási programot a közös piaccal összeegyeztethetetlennek nyilvánító és a kifizetett támogatások visszatéríttetését
         elrendelő határozat – Indokolási kötelezettség – Szelektív jelleg – A tagállamok közötti kereskedelem érintettsége – Versenytorzítás – 92/81/EGK irányelv – 2003/96/EK irányelv – Közösségi iránymutatás a környezetvédelem állami támogatásáról”
      
      1.                     Államok által nyújtott támogatások – A támogatási programok közös piaccal való összeegyeztethetetlenségét megállapító és a
            kifizetett támogatások visszatéríttetését elrendelő bizottsági határozat – Indokolási kötelezettség – Terjedelem (EK 87. cikk,
            (1) bekezdés, EK 88. cikk, (2) és (3) bekezdés, EK 253. cikk) (vö. 25., 32. pont)
      2.                     Államok által nyújtott támogatások – Fogalom – Az intézkedés szelektív jellege – Kizárólag üvegházak fűtéséhez használt gázolaj
            felhasználóira alkalmazandó adókedvezményre vonatkozó intézkedés – Bennfoglaltság – A nemzeti adórendszer jellegével és szerkezetével
            való igazolás – Értékelési szempontok – Az érintett tagállamra háruló bizonyítás (EK 87. cikk, (1) bekezdés) (vö. 38., 42.,
            47., 48., 50., 51. pont)
      3.                     Államok által nyújtott támogatások – Fogalom – Üvegházak fűtéséhez használt gázolaj jövedékiadó-mentessége – Bennfoglaltság
            – A versenyszabályoktól való eltérés fennállása az EK 33. cikk és az EK 36. cikk, vagy a 92/81 és a 2003/96 irányelv alapján
            – Hiány (EK 33. cikk, EK 36. cikk, EK 37. cikk és EK 87. cikk, (1) bekezdés; 92/81 és 2003/96 tanácsi irányelv) (vö. 42.,
            70–72., 88. pont)
      4.                     Államok által nyújtott támogatások – A tagállamok közötti kereskedelem érintettsége – Versenytorzítás – Élénk versennyel jellemezhető
            ágazatban nyújtott csekély összegű támogatás – Mezőgazdasági ágazat (EK 87. cikk, (1) bekezdés) (vö. 57., 58., 60. pont)
      5.                     Államok által nyújtott támogatások – Tilalom – Eltérések – A Bizottság mérlegelési jogköre – Értékelési szempontok – A Bizottság
            által elfogadott keretszabályok és iránymutatások hatása (EK 87. cikk, (3) bekezdés) (vö. 77., 78. pont)
      6.                     Államok által nyújtott támogatások – Közigazgatási eljárás – A támogatás közös piaccal való összeegyeztethetősége – A támogatást
            nyújtóra és a támogatás potenciális kedvezményezettjére háruló bizonyítási teher (EK 88. cikk, (2) bekezdés) (vö. 81., 82. pont)
      7.                     Államok által nyújtott támogatások – Tilalom – Eltérések – A közös piaccal összeegyeztethetőnek tekinthető támogatások – Az
            EK 87. cikkre figyelemmel történő értékelés – Korábbi gyakorlat figyelembevétele – Kizártság (EK 87. cikk, (3) bekezdés, c) pont)
            (vö. 102. pont)
      Tárgy
      
         
               Az Olaszország által az üvegházi termelők részére nyújtott C 6/04 (ex NN 70/01) és C 5/05 (ex NN 71/04) számú állami támogatásokról
                  (az üvegházak fűtéséhez használt gázolaj jövedékiadó-mentességéről) szóló, 2009. július 13-i 2009/944/EK bizottsági határozat
                  (HL L 327., 6. o.) megsemmisítése iránti kérelem.
               
            Rendelkező rész
      
         
                  1)
               
               
                  
               
               
                  	A Törvényszék a keresetet elutasítja.
               
            
         
                  2)
               
               
                  
               
               
                  	A Törvényszék az Olasz Köztársaságot kötelezi a költségek viselésére.